CELEX: 62017TB0750
Language: bg
Date: 2018-07-19 00:00:00
Title: Дело T-750/17: Определение на Общия съд от 19 юли 2018 г. — Izba Gospodarcza Producentów i Operatorów Urządzeń Rozrywkowych/Комисия (Достъп до документи — Регламент (ЕО) № 1049/2001 — Заявление за достъп до коментарите на Комисията и до подробното становище на държава членка в рамките на процедура за нотифициране съгласно Директива (ЕС) 2015/1535 — Отказ за предоставяне на достъп — Оповестяване след подаване на жалбата — Отпадане на предмета на спора — Липса на основание за произнасяне)

29.10.2018   
            
            
               BG
            
            
               Официален вестник на Европейския съюз
            
            
               C 392/30
            
         
      Определение на Общия съд от 19 юли 2018 г. — Izba Gospodarcza Producentów i Operatorów Urządzeń Rozrywkowych/Комисия
      (Дело T-750/17) (1)
      
      ((Достъп до документи - Регламент (ЕО) № 1049/2001 - Заявление за достъп до коментарите на Комисията и до подробното становище на държава членка в рамките на процедура за нотифициране съгласно Директива (ЕС) 2015/1535 - Отказ за предоставяне на достъп - Оповестяване след подаване на жалбата - Отпадане на предмета на спора - Липса на основание за произнасяне))
      (2018/C 392/37)
      Език на производството: английски
      
         Страни
      
      
         Жалбоподател: Izba Gospodarcza Producentów i Operatorów Urządzeń Rozrywkowych (Варшава, Полша) (представител: P. Hoffman, avocat)
      
         Ответник: Европейска комисия (представител: C. Ehrbar и M. Konstantinidis)
      
         Предмет
      
      Искане на основание член 263 ДФЕС за отмяна на Решение C(2017) 6020 окончателен на Европейската комисия от 29 август 2017 г., с което се отхвърля потвърдителното заявление на жалбоподателя за получаване на достъп до направените от Комисията коментари и до подробното становище на Република Малта в рамките на процедура за нотифициране 2016/398/PL съгласно Директива (ЕС) 2015/1535 на Европейския парламент и на Съвета от 9 септември 2015 година установяваща процедура за предоставянето на информация в сферата на техническите регламенти и правила относно услугите на информационното общество (ОВ L 241, 2015 г., стр. 1).
      
         Диспозитив
      
      
                  1)
               
               
                  Липсва основание за произнасяне по жалбата.
               
            
                  2)
               
               
                  Липсва основание за произнасяне по молбата за встъпване на Република Полша.
               
            
                  3)
               
               
                  Всяка страна понася направените от нея съдебни разноски.
               
            
                  4)
               
               
                  Република Полша понася направените от нея съдебни разноски във връзка с молбата ѝ за встъпване.
               
            
         (1)  ОВ C 22, 22.1.2018 г.